Sprokie (pdf) | Voelgoed Winkel
Tuis ander Boekmakietie 89
'n Soeke na sprankel
Wat het geword van die sprokielewe waarvan ek gedroom het? En hoe kry ek my sprankel terug?
Totale stemme: 351
Winkel prys: R109.95
Ons prys R89.95
Die Eposadres van die persoon aan wie jy die produk stuur
Ons weet almal hoe sprokies werk, nè? Daar's 'n prinses wat wag vir iemand om haar te kom red uit armoede, mishandeling of lewensgevaar. Dan is daar die prins (ryk, sterk en dapper) wat net op die regte oomblik opdaag. Voeg 'n towerspel hierby (goed of sleg, maar nooit neutraal nie), en siedaar: "Hulle het lank en gelukkig saam geleef …"
Maar wat gebeur ná die gelukkige einde? Wat gebeur as 'n krisis kom? As die prins nie meer verlief is nie? Wanneer die koninklike spruite tieners word? As daar afleggings in die koninkryk is … of ons Raponsel-lokke begin grys wys? Wanneer ons so opgeneem raak in die rolle van lewensmaat, ma, besigheidsvrou, minnaar, vriendin, dogter … dat ons op 'n dag met skok besef die sprokie is weg?
"Wat het geword van die sprokieslewe waarvan ek gedroom het?"
Voel jy moeg? Vasgeval, nêrens heen op pad nie? Oud en uitgewas? Leeggesuig van probeer om alles vir almal te wees?
Wat het van die regte jy geword? En hoe kry jy jou Sprankel terug?
Jou Sprankel is jou mojo, jou woema, jou oemf, jou glans ... jou persoonlike towerkrag. In hierdie boek bely Natasha Sutherland (TV-persoonlikheid, kolomskrywer en outeur van die inspirerende topverkoper Bittersoet) dat sy haar Sprankel verloor het. Met die hulp van haar vriendinne (en ander susters), begin sy soek na haar oemf, en dokumenteer sy hierdie soektog op haar tong-in-die-kies-manier wat jou tog tot nadenke stem.
As jy saam met haar op hierdie tog wil vertrek, sal jy vind hierdie boek loop oor van persoonlike vertellings, kundige raad, sprokies, stories uit die 'regte lewe' en resepte wat jou sal help om: 'los te kom' uit daardie gevoel van vasgeval wees ... anders te dink oor mans ... jou vrouenetwerk beter te benut ... op te staan teen mishandeling en genesing te vind ... 'n Sprankeljoernaal te hou ... uiting te gee aan jou wilde kant ... jou sintuie te prikkel ... seks interessanter te maak ... en 'n sjokoladetorte te maak!